Bliv automatikteknikerlærling hos Otis

Søger du læreplads som automatiktekniker? Otis søger videbegærlige automatikteknikerlærlinge med passion for systemer og mekanik.

# Start din karierre som automatikteknikerlærling i Otis

Som automatikteknikerlærling i Otis vil du få mulighed for at lære alt om elevatorer, lige fra montage og service, til reparation og modernisering.

I Otis varetager vi*alle* opgaver inden for elevatorbranchen. Som lærling bliver du oplært i Otis’ afdelinger for Nymontage, Service, Troubleshooting, Reparation og Modernisering, hvor du lærer om elevatorers mekanik, elektronik, hydraulik og diverse kontrolsystemer. Du vil indgå i spændende aktuelle projekter i samarbejde med vores erfarne teknikere.

Du vil også modtage undervisning i samtlige sikkerhedsprocedurer og tekniske løsninger samt stifte bekendtskab med kunderelationer, salg og service.

## Fagligt indhold

Som automatikteknikerlærling i Otis får du tilegnet dig en bred vifte af faglige kompetencer:

* **Elektrisk viden**: Du får opbygget en god forståelse for elektriske systemer og komponenter. Du vil kunne diagnosticere og løse elektriske fejl samt arbejde med forskellige typer elektrisk udstyr og værktøj.
* **Mekanisk viden**: Da elevatorer og rulletrapper har mange bevægelige mekaniske dele vil du som lærling tilegne dig en god mekanisk forståelse. Du kommer til at udføre reparationer, udskiftninger og justeringer samt udføre forebyggende vedligehold af mekaniske komponenter.
* **Teknisk viden**: Som uddannet tekniker bliver du velbevandret i de tekniske aspekter af elevatorer og rulletrapper. Dette inkluderer en indgående viden om styringssystemer, sikkerhedsmekanismer og hydrauliske systemer samt programmering i mindre grad.

## Udstyr og praktiske forhold

Vi tilbyder lærlingeløn jf. overenskomst, arbejdstøj, sko og firmatelefon samt mulighed for firmabil i den sidste del af forløbet. Som lærling i Otis har du ydermere mulighed for at benytte dig af samtlige personalegoder, heriblandt, sundhedsforsikring, pensionsordning samt mulighed for opkvalificerende kurser efter endt uddannelse m.m. Du vil kunne fokusere på dit arbejde, og ikke bekymre dig om praktiske detaljer, som gør det nemmere for dig at være engageret, mobil og fleksibel i din tid som automatikteknikerlærling i Otis.

# Hverdagen som færdiguddannet automatiktekniker i Otis.

Som uddannet tekniker er din hverdag præget af fleksible arbejdsforhold, og stærkt varierende arbejdsopgaver. Du skal kunne arbejde selvstændigt og tage personligt ejerskab over dine arbejdsopgaver. Din arbejdsdag med service, salg og løbende kundepleje som kørende teknikere indebærer også tid på landevejen hvor to dage sjældent er ens.

Som uddannet tekniker i Otis tilknyttes du en fast servicechef og et fast teknikerteam, bestående af dygtige og engagerede teknikere, hvor mange af dem har flere års erfaring i branchen. Du vil opleve at få et godt og givende samarbejde med dine kolleger med sparring, assistence, og vidensdeling på daglig basis.

## Vi søger dig!

Vores kommende lærlinge skal gerne være under uddannelse som automatiktekniker, og som minimum i gang med 2. grundforløb (G2).

Du behøver ikke at have tidligere erfaring i elevatorbranchen, men du skal have en stærk interesse for teknologi, mekanik og elektronik samt et stort ønske om at lære og udvikle dig selv indenfor elevatorbranchen.

Vi opfordrer alle interesserede og egnede kandidater til at ansøge om en læreplads som automatiktekniker hos Otis.

## Sådan ansøger du

Send os en ansøgning i dag via. [Careers (myworkdayjobs.com)](https://otis.wd5.myworkdayjobs.com/da-DK/REC_Ext_Gateway/job/Lrlinge-til-Elevatorfirma_20075228?locationCountry=49ab063f422741e2aef271de00efeac8) og fortæl os lidt om dig selv. Inkluder gerne eventuel tidligere relevant erfaring samt, hvor langt du er i dit uddannelsesforløb.

\*Mærk gerne ansøgningen med **Øst** for læreplads på Sjælland og **Vest** for læreplads i Jylland.